Document ID: /roh_data/filtered/Billingualer_Corpus_interleaved-de-rm.jsonl.gz/1721

This is a text translated from German to Rumantsch Grischun.
Alpiner Schutzwaldpreis 2009: Bündner Beiträge in Bad Tölz ausgezeichnet

Unter dem Motto "Schutzwald schützt Heimat" sind am 29. Januar 2010 im Kurhaus Bad Tölz zum vierten Mal im Rahmen der Verleihung des internationalen Alpinen Schutzwaldpreises der ARGE Alpenländischer Forstvereine herausragende Leistungen zur Erhaltung und Verbesserung des Schutzwaldes im Alpenraum prämiert worden. Wie schon im Vorjahr wurden auch Bündner Projekte ausgezeichnet. An der Preisverleihung teilgenommen hat auch Regierungsrat Stefan Engler.

Zahlreiche Gäste aus den in der ARGE zusammengeschlossenen Alpengebieten in Bayern, Südtirol, Tirol, Vorarlberg, Graubünden, Kärnten und Liechtenstein folgten der Einladung nach Bad Tölz, um sich über die besten Schutzwaldprojekte zu informieren und die Preisträger zu feiern.

Zwölf nominierte Projekte

Forstfachliche Projektbetreuer, Waldeigentümer, Lehrer und Schüler aus den ARGE-Ländern waren aufgefordert, sich am Wettbewerb zu beteiligen. Aus der Rekordzahl von 33 Einreichungen wurden zwölf von einer internationalen Jury zu den Kategorien Innovation und Schutzwaldpartnerschaften, Erfolgsprojekte, Schulprojekte und Öffentlichkeitsarbeit nominiert und zum ersten Mal ein Anerkennungspreis für ein aussergewöhnliches Projekt vergeben.

Nach einer multimedialen Präsentation aller nominierten Projekte überreichten im Anschluss die anwesenden politischen Vertreter den Gewinnern die Siegertrophäen. Aus dem Kanton Graubünden sind die folgenden zwei Projekte ausgezeichnet worden:

- Kategorie Erfolgsprojekte: Projekt "20 Jahre nach Vivian – Waldwiederherstellungsprojekte in der Sursassiala"

- Anerkennungspreis für ein aussergewöhnliches Projekt: "Wald-Projektwochen der Bildungswerkstatt Bergwald".

Die weiteren Hauptpreise gingen in der Kategorie Innovation und Schutzwaldpartnerschaften an das Projekt "Bergwaldoffensive" aus Kärnten, in der Kategorie Öffentlichkeitsarbeit an die "Liechtensteiner Waldtage 2009" und in der Kategorie Schulprojekte an das Projekt "Die Natur als Klassenzimmer und Lehrmeister" aus dem Südtirol.

Die ausgezeichneten Bündner Projekte

20 Jahre nach Vivian – Waldwiederherstellungsprojekt in der Sursassiala

Revierforstämter Disentis/Mustér, Medel und Tujetsch, Amt für Wald Graubünden

Wichtige Schutzwälder in der oberen Surselva wurden durch den Orkan Vivian zum Teil vollständig zerstört. 20 Jahre später präsentieren sich die Flächen in einem sehr erfreulichen, beispielhaften Zustand. Die aufgrund von wissenschaftlich begleiteten Analysen getroffenen, differenzierten Massnahmen haben sich bestens bewährt und liefern wertvolle Erkenntnisse für die Lösung ähnlicher Probleme in der Zukunft.

Wald-Projektwochen der Bildungswerkstatt Bergwald

Bildungswerkstatt Bergwald, Thun

Die Bildungswerkstatt Bergwald führt seit Jahren mit über 1000 Jugendlichen pro Jahr Projektwochen im Gebirgswald durch. 2009 waren allein im Kanton Graubünden über 350 Teilnehmende aus dem Unterland bei Arbeitseinsätzen im Schutzwald am Werk. Die professionelle Führung durch erfahrene Forstleute mit pädagogischer Bildung garantiert, dass die Teilnehmer die Wichtigkeit des Schutzwaldes und dessen Pflege begreifen und sich ein Leben lang – auch als zukünftige Entscheidungsträger – daran erinnern werden.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Reto Hefti, Kantonsförster Amt für Wald, Tel. 079 659 69 18

Gremium: Amt für Wald

Quelle: dt Amt für Wald

29.01.2010
Premi per il guaud da protecziun alpin 2009: Contribuziuns grischunas èn vegnidas premiadas a Bad Tölz

Sut la devisa "il guaud da protecziun protegia la patria" è vegnì surdà ils 29 da schaner 2010 en la chasa da cura da Bad Tölz per la quarta giada il premi internaziunal per il guaud da protecziun alpin da la cuminanza da lavur da las uniuns forestalas da las regiuns alpinas, e quai per prestaziuns extraordinarias che servan a mantegnair ed a meglierar il guaud da protecziun en il territori alpin. Sco gia l'onn precedent han er projects grischuns survegnì il premi. Il cusseglier guvernativ Stefan Engler è er sa participà a la surdada dal premi.

Numerus giasts dals territoris alpins, reunids en la cuminanza da lavur, che derivan da la Baviera, dal Tirol dal sid, dal Vorarlberg, dal Grischun, da la Carinzia e dal Liechtenstein, han dà suatientscha a l'invitaziun a Bad Tölz per s'infurmar davart ils megliers projects che pertutgan il guaud da protecziun e per far festa cun las persunas premiadas.

Dudesch projects èn nominads

Assistentas ed assistents da projects forestals, proprietarias e proprietaris da guaud, magistras e magisters sco er scolaras e scolars dals pajais da la cuminanza da lavur èn vegnids envidads a sa participar a la concurrenza. Dal dumber da record da 33 projects ha ina giuria internaziunala nominà 12 per las categorias "innovaziun e partenadi da guauds da protecziun", "projects da success", "projects da scola" e "lavur da publicitad" ed hà – per l'emprima giada – surdà in premi da renconuschientscha per in project extraordinari.

Suenter ina preschentaziun da multimedia da tut ils projects nominads, han las represchentantas ed ils represchentants politics surdà las trofeas a las victuras ed als victurs. Ils suandants dus projects dal chantun Grischun èn vegnids premiads:

- categoria "projects da success": project "20 onns suenter il Vivian – project per la reconstrucziun en la Sursassiala"

- premi da renconuschientscha per in project extraordinari: "Emnas da project en il guaud da muntogna sco lavuratori da furmaziun".

Ils ulteriurs premis principals èn vegnids surdads en la categoria "innovaziun e partenadi da guauds da protecziun" al project "offensiva dal guaud da muntogna" da la Carinzia, en la categoria "lavur da publicitad" als "dis forestals dal Liechtenstein 2009" ed en la categoria "projects da scola" al project "la natira sco stanza da scola e sco magistra" dal Tirol dal sid.

Ils projects grischuns che han survegnì il premi

20 onns suenter il Vivian – project per la reconstrucziun en la Sursassiala

Uffizis forestals da revier da Mustér, da Medel e da Tujetsch, uffizi forestal dal Grischun

Guauds da protecziun impurtants en la part sura da la Surselva èn vegnids destruids per part dal tuttafatg da l'orcan Vivian. 20 onns pli tard sa preschenta il territori en in stadi fitg legraivel ed exemplaric. Las mesiras differenziadas ch'èn vegnidas prendidas sin basa d'analisas scientificas èn sa cumprovadas fitg bain e porschan enconuschientschas impurtantas per schliar problems sumegliants en il futur.

Emnas da project en il guaud da muntogna sco lavuratori da furmaziun

Guaud da muntogna sco lavuratori da furmaziun, Thun

Il guaud da muntogna sco lavuratori da furmaziun realisescha dapi onns mintga onn cun passa 1000 giuvenils emnas da project en il guaud da muntogna. L'onn 2009 èn stadas activas en il guaud da protecziun sulettamain en il chantun Grischun passa 350 persunas da la Bassa. La direcziun professiunala tras il persunal forestal cun scolaziun pedagogica e cun gronda experientscha garantescha che las participantas e ch'ils participants chapeschan l'impurtanza dal guaud da protecziun e da sia tgira e ch'ellas e ch'els sa regordan da quai per vita duranta, e quai er sco futuras purtadras e sco futurs purtaders da decisiuns.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Reto Hefti, selvicultur chantunal, uffizi forestal, tel. 079 659 69 18

Gremi: uffizi forestal

Funtauna: rg uffizi forestal

29.01.2010